Diari Oficial de la Generalitat Valenciana


Sumari del DOGV 9539, del 22-02-2023 (2023/1181)

RESOLUCIÓ de 2 de febrer de 2023, de la secretària autonòmica de Justícia i Administració Pública, d'aprovació del Programa de teletreball del Servei d'Inspecció de Serveis Socials de Vicepresidència i Conselleria d'Igualtat i Polítiques Inclusives, número 27/2022.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9539

Data del DOGV
:   22-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1181


Data del document
:   02-02-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * treball a distància
    * organització administrativa

RESOLUCIÓ de 2 de febrer de 2023, de la secretària autonòmica de Justícia i Administració Pública, d'aprovació del Programa de teletreball del Servei d'Inspecció de Serveis Socials de Vicepresidència i Conselleria d'Igualtat i Polítiques Inclusives, número 27/2022. [2023/1181]  
Vista la proposta de programa de teletreball del Servei d'Inspecció de Serveis Socials de Vicepresidència i Conselleria d'Igualtat i Polítiques Inclusives, amb número d'expedient 27/2022, es formula la present resolució, de conformitat amb els antecedents de fet i fonaments de dret següents:  
  
Antecedents de fet  
I. Amb data 7 de novembre de 2022 es va registrar d'entrada en la Direcció General de Funció Pública una sol·licitud de la Sotssecretaria de Vicepresidència i Conselleria d'Igualtat i Polítiques Inclusives, per a iniciar el procediment d'aprovació del Programa de teletreball del Servei d'Inspecció de Serveis Socials, a l'empara de l'art. 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 28 de novembre, la Direcció General de Funció Pública va requerir a l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aqueixa mateixa data.  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 26 de gener de 2023, la Direcció General de Funció Pública va elevar una proposta de resolució d'aprovació del Programa de teletreball del Servei d'Inspecció de Serveis Socials de Vicepresidència i Conselleria d'Igualtat i Polítiques Inclusives.  
  
  
Fonaments de dret  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
II. L'article 13.1 del Decret 49/2021, que estableix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en matèria de funció pública.  
III. Els apartats dos i tres de l'art. 13 del Decret 49/2021, que estableixen la forma de presentació de la proposta, el seu contingut i la documentació que ha d'acompanyar-se.  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que corresponga de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc  
  
Primer  
Aprovar el Programa de teletreball del Servei d'Inspecció de Serveis Socials de Vicepresidència i Conselleria d'Igualtat i Polítiques Inclusives amb el número 27/2022, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://intrainclusio.gva.es  
  
Segon  
De conformitat amb el que es preveu en l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds conforme al model previst, en castellà o en valencià, en la següent adreça web: https://intrainclusio.gva.es, en el termini de 15 dies comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Sotssecretaria de la Vicepresidència i Conselleria d'Igualtat i Polítiques Inclusives, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució.  
  
València, 2 de febrer de 2023.- La secretària autonòmica de Justícia i Administració Pública: Isabel Gemma Fajardo García.  
  
  
ANNEX I  
Programa de teletreball del Servei d'Inspecció de Serveis Socials, numero 27/2022  
  
Òrgan superior del qual depenen els llocs de treball:  
Secretaria Autonòmica de Planificació i Organització del Sistema  
  
A) Causes i objectius de la proposta, que en tot cas haurà de contribuir a una millor organització del treball, que fonamenta la seua implantació.  
El programa de teletreball del Servei d'Inspecció de Serveis Socials pretén la reorganització dels seus processos de treball definint concretament els seus objectius per a avançar en la consecució de resultats, mitjançant una millor gestió del temps, sense que això comporte, en cap cas, reduir la qualitat del servei, sinó incrementar l'eficàcia i l'eficiència en les seues gestions, a través de la millora de les condicions de treball del personal empleat públic, entre les quals cal destacar la conciliació de la vida familiar, personal o laboral, i la corresponsabilitat.  
  
En la cerca de la millora contínua i per a donar la prestació adequada i eficient dels la labor inspectora que proporciona, es necessita una nova visió i una millora en la forma d'actuació en la gestió dels efectius de personal que s'han vist fortament incrementats. Això passa per la reorganització dels processos i la introducció, manteniment i consolidació de les tecnologies de la informació i la comunicació en les tasques habituals dels llocs de treball adscrits al servei.  
Aquest esforç en la millor organització del treball i, amb això, de les gestions dels efectius de personal també es recolza en la distribució més flexible del temps de prestació presencial del treball sense que, per això, es veja afectada ni la quantitat ni la qualitat del servei.  
Amb aquests objectius i plantejaments, també es reforça la millora de la conciliació respecte dels principis d'igualtat de dones i homes i de corresponsabilitat, i es modernitza l'organització i l'acompliment del treball, en incorporar les fórmules telemàtiques més adequades per a simplificar i evitar la duplicitat de tasques, en un curt termini.  
  
  
Causes que motiven el programa:  
- La idoneïtat de la funció inspectora que combina ja el treball presencial amb el treball en els centres i serveis que es visiten.  
- Les característiques especials de la funció inspectora quant a horaris especials i actuacions en jornades festives.  
- Les experiències de l'actuació inspectora en altres comunitats autònomes on el personal inspector recull un pla d'inspeccions i el realitza secundant-se en la presencialitat en els locals seu de la Inspecció per a gestions de coordinació, atenció de compareixences, recepció d'informació i documentació.  
- L'activitat realitzada pel servei en els últim 18 mesos, des de l'activitat en l'etapa de confinament absolut, amb els plans d'inspecció de residències afectades per COVID-19 en col·laboració amb les inspeccions sanitàries, fins al desenvolupament de la programació contemplada en el Pla bàsic d'actuació 2021 mitjançant la combinació de serveis presencials i de teletreball.  
- S'ha augmentat la productivitat (nombre de visites i d'informes). Òbviament en l'últim any s'han incorporat nous professionals (si bé passen dos mesos de formació fins a procedir a realitzar informes) però també hi ha hagut confinaments obligats de personal inspector per contactes en centres inspeccionats i amb persones contagiades.  
  
- S'han racionalitzat horaris i facilitat la possibilitat de rebre atenció sanitària conciliant obligacions i possibilitats d'oferir suport a familiars i recursos.  
  
Objectius pretesos amb el programa:  
- Millorar la flexibilitat en la gestió dels temps de treball  
- Desenvolupar la capacitat autoorganitzativa del personal inspector i de la cohesió de l'equip en el seu conjunt, basant-se en la responsabilitat individual, la imprescindible col·laboració i coordinació de les parelles d'inspectors/es actuants i de la interdependència de les seues funcions per a l'emissió dels informes de les accions desenvolupades.  
- Augmentar les possibilitats de conciliació de la vida personal, familiar i laboral.  
- Reduir els costos en les oficines i estalvi de costos en desplaçaments.  
A més, de manera específica, s'assenyalen com a objectius operatius per a desenvolupar durant el primer any del programa de teletreball seran:  
- Millora i aprovació del protocol d'accions inspectores per a facilitar un major control dels processos, l'establiment d'indicadors més precisos i l'avaluació dels resultats.  
- La possibilitat d'efectuar actes telemàtiques en el moment de les inspeccions.  
  
B) Duració del programa.  
Un any, prorrogable per períodes iguals, segons el que es disposa en el Decret 49/2021.  
  
C) Informe favorable de l'òrgan superior o directiu del qual depenguen els llocs de treball.  
El secretari autonòmic de Planificació i Organització del Sistema.  
  
S'adjunta aquest informe favorable degudament subscrit.  
  
D) Nombre màxim de llocs que poden participar en el programa de teletreball.  
En l'actualitat, hi ha 41 llocs de treball amb capacitat de realitzar inspeccions i que, per tant, poden incorporar-se al programa de teletreball del Servei d'Inspecció de Serveis Socials.  
En aplicació del que es preveu en l'article 4.1.b del Decret 49/2021, es fixa com a requisit de les persones sol·licitants haver exercit el lloc de treball que ocupa durant períodes que sumen almenys tres mesos, dins dels últims dos anys immediatament anteriors a la data de la presentació de la sol·licitud o a la de la declaració de la situació administrativa amb reserva de lloc.  
Cal ressaltar que, en les tres províncies després de la declaració de l'estat d'alarma, el personal de la inspecció ja ha exercit les seues funcions, combinant la modalitat presencial en les seus administratives, amb les visites als centres i als serveis inspeccionats, i amb el treball des dels domicilis mitjançant les eines telemàtiques necessàries. El que ha permés continuar prestant el servei públic amb la major normalitat possible.  
  
E) Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgànica i funcional o territorial.  
Tipologia dels llocs de treball que poden incorporar-se al programa de teletreball: tots els llocs de treball que tenen assignades les funcions d'inspecció definides en el capítol I del títol VIII de la Llei 3/2019, de 18 de febrer, de serveis socials inclusius de la Comunitat Valenciana; amb independència de la seua concreta denominació. Això inclou els llocs d'inspector/a de Serveis Socials, tècnic/a Inspecció Higiene Aliments, inspector/a de Serveis Socials i Centres Persones Dependents, cap de Secció de la Inspecció de Serveis Socials, cap de Secció de Coordinació d'Inspecció i coordinador/a d'Inspecció Sociosanitària.  
  
De fet, s'ha proposat la modificació de la denominació d'aquests llocs, perquè tots ells passen a denominar-se inspector/a de Serveis Socials.  
Els llocs inclosos en el programa de teletreball figuren en l'annex II.  
  
Exclusió de determinats llocs: No s'inclouen en el programa de teletreball els llocs de cap d'equip d'Inspecció (núm. 12075) i d'administratiu (núm. 31390), atés que no exerceixen labors d'inspecció. En aquests llocs es realitzen activitats de preparació, gestió de la informació, actualització i tramitació de documentació, elaboració i administració de dades, arxiu i inventariat, pròpies de les funcions administratives de suport a l'activitat del Servei d'Inspecció, que no són susceptibles de ser exercides mitjançant teletreball, atés que aquest suport, preparació i posterior tractament de la informació i documentació derivada de l'activitat inspectora que diàriament es realitza requereix la seua presència física en les oficines, per la qual cosa són llocs que no poden exercir-se a distància.  
Així mateix, s'exclou del programa el lloc de major rang del servei i que dirigeix el programa, lloc a proveir per lliure designació. Actualment es tracta del lloc núm. 28610, cap de Servei d'Inspecció de Serveis Socials, per la qual cosa, atesa la responsabilitat i característiques de les seues funcions, s'exclou del teletreball per a garantir la seua major presencialitat i capacitat de direcció i coordinació del personal inspector, mentre ostente aquesta responsabilitat.  
Actualment no hi ha llocs classificats amb el nivell de destí 30. En aplicació de l'article 129.6 de l'esmentada Llei 3/2019 (introduït mitjançant l'article 65 de la Llei 7/2021, de 29 de desembre, de la Generalitat), es preveu la creació del lloc d'inspector/a general, que tindrà rang de subdirecció general i, per tant, tindrà assignat el nivell 30. Aquest lloc assumirà la direcció de la inspecció de serveis socials i, pels motius exposats, quedarà exclòs del programa de teletreball, exonerant d'aquesta exclusió al lloc de Cap de Servei d'Inspecció de Serveis Socials, que, en tot cas, només podrà prestar serveis en règim de teletreball un dia a la setmana, donada la necessària continuïtat en el seu suport a la labor de direcció de la Inspecció.  
Adscripció dels llocs: segons determina l'article 129.1 de la Llei 3/2019, tots els llocs de personal inspector estan adscrits orgànicament i funcionalment a la Inspecció de Serveis Socials, que depén de la Secretaria Autonòmica de Planificació i Organització del Sistema, segons estableix l'Ordre 3/2021, de 30 de març, de 2021, de la Vicepresidència i Conselleria d'Igualtat i Polítiques Inclusives, per la qual es desplega el Decret 170/2020, de 30 d'octubre, d'aprovació del Reglament orgànic i funcional de la VICIPI.  
Territorialment, 12 d'aquests llocs estan situats a Alacant, 6 a Castelló i 23 a València.  
S'adjunta, com a annex, la relació de llocs inclosos en el programa de teletreball.  
  
F) Distribució de la jornada setmanal del personal participant.  
La jornada setmanal tipus de les persones inspectores consistirà en:  
- 3 dies en modalitat presencial. Un d'ells serà sempre el divendres de cada setmana, excepte disposició en contra.  
- 2 dies en modalitat de teletreball, que es procurarà que no siguen consecutius.  
En el moment de creació i ocupació del lloc d'inspector/a general, el lloc de cap de Servei d'Inspecció quedarà incorporat al programa de teletreball, i es limitarà a 1 dia a la setmana en modalitat de teletreball.  
  
Tot això, segons la programació mensual del servei, dins del Pla anual bàsic del Servei d'Inspecció.  
Per necessitats del servei, que hauran de ser degudament justificades, podrà ser requerida, amb una antelació mínima de 24 hores, la presència puntual en el centre de treball del personal que preste serveis en la modalitat de teletreball, sense que això supose la finalització del règim de prestació de serveis en aquesta modalitat ni la seua suspensió temporal.  
La prestació dels serveis mitjançant la modalitat de teletreball no alterarà l'obligació del compliment de la jornada general establida en la normativa vigent. La prestació laboral haurà de registrar-se en l'aplicació GVCronos, tant en la modalitat presencial com en teletreball.  
  
El personal que prestarà serveis de manera presencial suposarà, almenys, un 25 % del personal adscrit a la Inspecció, aplicable a cadascuna de les seues seus a Alacant, Castelló i València.  
Es fixa el divendres com a dia en què no hi haurà prestació en la modalitat de teletreball i tota la plantilla prestarà serveis de manera presencial.  
  
G) Barem aplicable per a la selecció del personal  
No es necessita aplicació per estar el programa de teletreball assignat als llocs de treball i no a les persones que els ocupen.  
En qualsevol cas, l'adscripció al programa de teletreball serà voluntària.  
Si per qualsevol contingència és necessari aplicar-lo, el realitzarà, conforme a la normativa reguladora, el personal inspector que desenvolupe les funcions en la modalitat de teletreball en llocs adscrits al servei.  
  
  
H) Mitjans tecnològics necessaris per a l'acompliment de les funcions de forma no presencial mitjançant teletreball  
L'Administració té l'obligació de proporcionar i mantindre els mitjans tecnològics necessaris per a l'activitat del personal inspector en modalitat de teletreball.  
Inicialment es disposa del programa «SPIGA» per a ús exclusiu del personal inspector. Hauria d'actualitzar-se tant quant a possibilitats d'intercomunicació i facilitació de funcions que permet l'aplicació, com la funció de la realització de l'acta d'inspecció en el moment de la visita, que puga donar una agilitat telemàtica a l'enregistrament, i la seua posterior impressió per a la seua comunicació al centre o servei inspeccionat.  
També s'haurà de realitzar una actualització de l'aplicació a la nova normativa quant a incompliments, descriptors i relació amb les sancions previstes en la Llei 3/2019.  
S'haurà de facilitar la realització de l'acta en suports telemàtics per a la seua conservació i transmissió a les bases de l'aplicació i de l'estructura d'informació del Servei.  
Durant la pandèmia per COVID-19, el personal de la inspecció ha disposat de VPN en els seus domicilis. Amb el que s'ha pogut teletreballar, almenys en les mateixes condicions que en els mateixos llocs de treball en les seus administratives, de manera que s'ha facilitat la prevenció de contagis i s'ha mantingut el nivell de funcionament del Servei.  
El personal inspector ja disposa de telèfons mòbils corporatius per l'imprescindible que poden arribar a ser, davant determinades situacions que poden donar-se en centres inspeccionats i per la necessitat d'estar localitzats davant situacions inspectores d'urgència.  
Ja es disposa d'ordinadors portàtils per a tot el personal inspector amb les característiques que es consideren oportunes i que, a més, puguen ser portats, de manera còmoda i funcional, durant les visites d'inspecció per a facilitar la introducció de dades i documents, el control de les actuacions i l'elaboració de les actes, i possibilitar la signatura de les persones responsables de la gestió dels centres visitats, bé de manera digital o mitjançant impressió de l'acta i signatura manual.  
El manteniment, actualització i resolució de problemes en els dos dispositius serà a càrrec de la DGTIC, que també es farà càrrec de la protecció i la seguretat de les dades que continguen, tal com es duu a terme amb els disponibles en llocs de treball en locals administratius. Aquests ordinadors seran només per a ús laboral.  
El personal utilitzarà, en tot cas, un únic equip informàtic, un portàtil corporatiu de la Generalitat configurat com a lloc de treball normalitzat. Tot el personal inspector disposa d'aquest portàtil, de certificat digital, connexió pròpia a internet en el lloc des d'on teletreballar, té actiu el doble factor d'autenticació i usa el seu dispositiu mòbil com a mitjà de confirmació de la identitat en l'autenticació d'accés a les eines.  
  
  
I) Informe favorable de la direcció general competent en matèria de tecnologies de la informació i les comunicacions.  
Consta en l'expedient l'informe favorable de la DGTIC, de data 24 d'octubre de 2022.  
A aquest informe s'adjunta un annex amb les necessitats TIC del personal en modalitat de teletreball, necessitats ja cobertes i incorporades al present programa.  
  
J) Termini proposat per a la presentació de sol·licituds de participació  
Una vegada publicat el programa de teletreball en el Diari Oficial de la Generalitat Valenciana, el personal interessat disposarà d'un termini de 15 dies per a la presentació de sol·licituds de participació en aquest programa, davant la Sotssecretaria de la Conselleria d'Igualtat i Polítiques Inclusives.  
  
K) Informe d'impacte de gènere  
A data 1 de desembre de 2022, hi ha 41 llocs de personal inspector. D'ells, 29 ocupats per dones i 10 per homes, més dos llocs no ocupats.  
  
S'adjunta l'informe d'impacte de gènere elaborat per la Unitat d'Igualtat de la Vicepresidència i Conselleria d'Igualtat i Polítiques Inclusives, que conclou que «Les mesures incloses en la presentació del programa de teletreball afavoreixen la igualtat de gènere entre dones i homes...». Així mateix, l'informe inclou diverses recomanacions i propostes de millora que seran tingudes en compte pel Servei d'Inspecció.  
  
  
El sotssecretari de Vicepresidència i Conselleria d'Igualtat i Polítiques Inclusives  
  
  
  
ANNEX II  
Llistat de llocs de treball del programa de teletreball   
del Servei d'Inspecció de Serveis Socials, número 27/2022  
  
Núm. Lloc Denominació del lloc  
14517 INSPECTOR/A SERV. SOCIALS I CENTRES PERSONES DEPEN.  
26380 INSPECTOR/A DE SERVEIS I CENTRES DE MENORS  
30682 COORDINADOR/A INSPECCIÓ SOCIOSANITÀRIA  
11365 CAP SEC. INSPECCIÓ DE SERVEIS SOCIALS  
30326 CAP SECC. COORD. INSPECCIÓ  
22467 TÈC. INSPECCIÓ HIGIENE DELS ALIMENTS  
11605 INSPECTOR/A SERVEIS SOCIALS  
11724 INSPECTOR/A SERVEIS SOCIALS  
14934 INSPECTOR/A SERVEIS SOCIALS  
14124 INSPECTOR/A SERVEIS SOCIALS  
30276 INSPECTOR/A SERVEIS SOCIALS  
30113 INSPECTOR/A SERVEIS SOCIALS  
30778 INSPECTOR/A SERVEIS SOCIALS  
30308 INSPECTOR/A SERVEIS SOCIALS  
30568 INSPECTOR/A SERVEIS SOCIALS  
30608 INSPECTOR/A SERVEIS SOCIALS  
30924 INSPECTOR/A SERVEIS SOCIALS  
30646 INSPECTOR/A SERVEIS SOCIALS  
33055 INSPECTOR/A SERVEIS SOCIALS  
33755 INSPECTOR/A SERVEIS SOCIALS  
33309 INSPECTOR/A SERVEIS SOCIALS  
33500 INSPECTOR/A SERVEIS SOCIALS  
36042 INSPECTOR/A SERVEIS SOCIALS  
36226 INSPECTOR/A SERVEIS SOCIALS  
36637 INSPECTOR/A SERVEIS SOCIALS  
36637 INSPECTOR/A SERVEIS SOCIALS  
36330 INSPECTOR/A SERVEIS SOCIALS  
36890 INSPECTOR/A SERVEIS SOCIALS  
36623 INSPECTOR/A SERVEIS SOCIALS  
36406 INSPECTOR/A SERVEIS SOCIALS  
36952 INSPECTOR/A SERVEIS SOCIALS  
36408 INSPECTOR/A SERVEIS SOCIALS  
36963 INSPECTOR/A SERVEIS SOCIALS  
36183 INSPECTOR/A SERVEIS SOCIALS  
39607 INSPECTOR/A SERVEIS SOCIALS  
39401 INSPECTOR/A SERVEIS SOCIALS  
39546 INSPECTOR/A SERVEIS SOCIALS  
39667 INSPECTOR/A SERVEIS SOCIALS  
39459 INSPECTOR/A SERVEIS SOCIALS  
39101 INSPECTOR/A SERVEIS SOCIALS  
40717 INSPECTOR/A SERVEIS SOCIALS